cipta.(Ulat (wadana, praen) iku nuduhake rasaning ati, wetuning kandha bareng karo soroting mripat. Sing waspada weruh marang pamoring pasang cipta.)13.Milanipun sang Widhayaka ing dangu,kalangkung waskitha,uninga salwiring wadi,saking sampun putus ing cipta sasmita.(Mulane ing dhek biyen sang Widhayaka banget waskitha, weruh sakabehe wadi (rahasia) saka wis putus ing cipta sasmita.)14.Wit wosipun ngagesang raosing kalbu,kumedah sinihan,ing sasamaning dumadi,nging purwanya sinihan samaning janma.(Jalaran wose urip iku rasaning ati, kudu ditresnani ing sapepadhane urip, jalaran wiwitane ditresanani sapadhane manungsa.)15.Iku kudu sira asiha rumuhun,kang mangka lantaran,kudu bangkit miraketi,mring sabarang kang kapyarsa katingalan.(Yaiku kowe kudu tresna asih luwih dhisik, sing dadi lantaran, kudu bisa ngraketi marang sabarang sing kaprungu lan sing katon. )16.Iya iku kang mangka pangilonipun,bangkita ambirat,ingkang kawuryan ing dhiri,anirnakna panacad maring sasama.(Yaiku sing kanggo pengilon bisaa ngilangake sing katon ing awake, ngilangake panacad marang sapepadhane manungsa.)17.Kabeh mau tepakna ing sariramu,paran bedanira,kalamun sira mangeksi,solah bawa kang ngewani lawan sira.(Kabeh iku tepakna awakmu, kepriye bedane yen kowe ndeleng solah bawa sing njengkelake atimu.)18.Nadyan ratu ya tan ana paenipun,nanging sri narendra,iku pangiloning bumi,enggonira ngimpuni sihing manungsa.(Sanadyang ratu iya ora ana bedane. Nanging ratu kanggo pengilon donya anggone ngimpun tresnaning manungsa.)19.Mapan sampun panjenengan sang aprabu,sinebut narendra,ratuning kang tata krami,awit denya amenaki tyasing janma.(Jalaran wis diangkat dadi ratu, diarani narendra, ratune tata krama. Jalaran anggone ngenaki marang atine para manungsa.)20.Kang kawengku sajagad sru kapiluyu,kelu angawula,labet piniluta ing sih,ing wusana penuh aneng pasewakan.(Sing diwengku kabeh padha kapiluyu (seneng) katut ngawula jalaran saka tresna. Ing wusana kebah ana ing pasewakan.)21.Milanipun bangkit nentremaken kayun,saking